wickkiey/tamil-wikipedia-chunked huggingface dataset:
# மம்மூட்டி

## தொழில் வாழ்க்கை

### மற்ற மொழித் திரைப்படங்கள்

கே.பாலசந்தரின் ( *அழகன்* ), மணிரத்னத்தின் ( *தளபதி* ), ஃபாசிலின் ( *கிளிப்பேச்சு கேக்கவா* ), என். லிங்குசாமியின் ( *ஆனந்தம்* ), ஆர்.கே.செல்வமணியின் ( *மக்கள் ஆட்சி* ) ஆகிய தமிழ்ப் படங்களில் நடித்துள்ளார். மருமலர்ச்சி பாரதியின் ( *மறுமலர்ச்சி* ) மற்றும் *எதிரும் புதிரும்* ராஜீவ் மேனன் ( *கண்டுகொண்டேன் கண்டுகொண்டேன்* ) (2000). கே. விஸ்வநாத்தின் தெலுங்குத் திரைப்படமான *சுவாதி கிரணத்தில்* (1992) அனந்த சர்மாவாக நடித்தார்.
# மம்மூட்டி

## இசைத் தொகுப்பு

| "லேடிஸ் காலேஜில்" | *மழையேதும் முன்பே* | ஆர்.ஆனந்த் |  |
| --- | --- | --- | --- |
| "பொலியோபொலி பூக்குழ" | *பல்லவூர் தேவநாராயணன்* | ரவீந்திரன் |  |
| "ஆரண்டும் கூரிகூட்டி" | *குட்டி ஸ்ராங்க்* | ஐசக் தாமஸ் கொட்டுகப்பள்ளி |  |
| "மஞ்சிந்தே மாறல நீங்கன்னு" | *லவுட்ஸ்பீக்கர்* | பிஜிபால் |  |
| "ஒன்னம் குன்னும்மா" | *ஜவான் ஆஃப் வெள்ளிமலா* | பிஜிபால் |  |
| "ஏன்டா ஜான்சா கல்லில்லே" | *அங்கிள்* | பிஜிபால் | } |
# வார்ப்புரு:Interwiki-all

<includeonly>
de:
fr:
pl:
ja:
nl:
it:
pt:
sv:
en:
es:
ru:
zh:
fi:
no:
eo:
sk:
cs:
da:
he:
ca:
ro:
id:
hu:
uk:
tr:
sr:
sl:
lt:
bg:
ko:
et:
hr:
te:
ar:
gl:
nn:
th:
el:
fa:
ms:
eu:
io:
ceb:
ka:
simple:
vi:
bn:
is:
nap:
bs:
lb:
bpy:
sq:
br:
la:
mk:
su:
wa:
sh:
scn:
ku:
lv:
ast:
mr:
ht:
oc:
cy:
af:
be:
ta:
tl:
ksh:
uz:
co:
an:
cv:
hi:
ga:
kn:
gd:
jv:
az:
lmo:
fy:
tg:
ur:
tt:
nds:
vec:
ia:
sw:
yi:
am:
als:
li:
hy:
pms:
zh-min-nan:
nrm:
ilo:
fo:
ml:
war:
frp:
pam:
zh-yue:
new:
sco:
nds-nl:
os:
fur:
lij:
qu:
kw:
nov:
vo:
pdc:
se:
sa:
mt:
ug:
map-bms:
vls:
lad:
nah:
fiu-vro:
csb:
diq:
ps:
bat-smg:
ang:
zh-classical:
tk:
yo:
ty:
to:
jbo:
mi:
mn:
mo:
ks:
bar:
hsb:
ln:
arc:
ne:
tpi:
ky:
ie:
rm:
gu:
roa-rup:
dv:
wuu:
tokipona:
kk:
na:
udm:
wo:
mg:
bo:
rmy:
sc:
tet:
eml:
chr:
pag:
gv:
ba:
av:
kg:
si:
sd:
bm:
bh:
cbk-zam:
pi:
cr:
got:
so:
km:
zu:
sm:
cu:
iu:
glk:
my:
cdo:
nv:
pa:
ab:
kl:
pap:
zea:
haw:
lo:
gn:
st:
ay:
rw:
as:
xh:
fj:
bi:
roa-tara:
kv:
sn:
ak:
xal:
ce:
ha:
za:
tn:
tum:
tw:
ig:
ki:
ee:
ff:
ik:
bug:
mzn:
aa:
dz:
om:
rn:
ii:
sg:
lg:
kr:
ny:
kj:
pih:
bxr:
ss:
chy:
ho:
or:
ts:
ch:
ng:
mh:
cho:
mus:
ti:
ve:
hz:
lbe:
</includeonly>
# வார்ப்புரு:Ambox/doc

<includeonly></includeonly>  
This is the **ambox** or **article message box** meta template.  
It is used to create *article message box* templates such as etc. It offers several different colours, uses default images if no image parameter is given and it has some other features.  
This meta template is just a thin wrapper for the ambox CSS classes in MediaWiki:Common.css. The classes can also be used directly in a , especially if special functionality is needed. See the for that.
# வார்ப்புரு:Ambox/doc

### Usage

Simple usage example:  
<pre>  
</pre>  
Complex example:  
<pre>  
</pre>
# வார்ப்புரு:Ambox/doc

### Usage

#### Default images

The following examples use different **type** parameters but use no image parameters thus they use the default images for each type.
# வார்ப்புரு:Ambox/doc

### Usage

#### Other images

The default images shown above are mostly for convenience. In many cases it is more appropriate to use more specific images. These examples use the **image** parameter to specify an image other than the default images.
# வார்ப்புரு:Ambox/doc

### Usage

#### Special

Some other parameter combinations.
# வார்ப்புரு:Ambox/doc

### Parameters

List of all parameters:  
<pre>  
</pre>  
**type**
:If no **type** parameter is given the template defaults to type **notice** which is used for "article notices". That means it gets a blue side bar like in the simple usage example above.  
**image**
:**No parameter** = If no **image** parameter is given the template uses a default image. Which default image it uses depends on the **type** parameter.
:**An image** = Should be an image with usual wiki notation. - width are usually about depending on the image height to width ratio. For example:
::<code></code>
:**** = Means that no image is used.
:**blank** = Means that no image is used but an empty area the same size as a default image is used, which means that text in the message box gets aligned well with other article message boxes. (See the "special" examples above.)  
**imageright**
:**No parameter** = If no **imageright** parameter is given then no image is shown on the side.
:**An image** = Should be an image with usual wiki notation. - width are usually about depending on the image height to width ratio. For example:
::<code></code>
:**Anything** = Any other object that you want to show on the side.  
**style**
:An optional Cascading Style Sheets value used by *article message box* enclosing HTML:
::<code>&lt;table&gt; ... &lt;/table&gt;</code>  
**text**
:The message body text.
# வார்ப்புரு:Ambox/doc

### Technical details

If you need to use special characters in the text parameter then you need to escape them like this:  
<pre>
&lt;/nowiki>.
And now a pipe and end braces &lt;nowiki>|}}&lt;/nowiki>.
</div>
}}
</pre>  
This template uses CSS classes for most of its looks, thus it is fully skinnable.  
Internally this meta template uses HTML markup instead of wiki markup for the table code. That is the usual way we make meta templates since wiki markup has several drawbacks. For instance it makes it harder to use parser functions and special characters in parameters.  
For more technical details see the [[|talk page]] and the "See also" links below.  
=
# அஜய் நாயுடு

**அஜய் நாயுடு** (பிறப்பு பிப்ரவரி 12, 1972) ஒரு தெலுங்கு-அமெரிக்க நடிகர் ஆவார். சிக்காகோவில் பிறந்து வளர்ந்த நாயுடு 1999ல் ஆஃபிஸ் ஸ்பேஸ் (Office Space) என்ற நகைச்சுவை திரைப்படத்தில் நடித்து புகழுக்கு வந்தார். வேறு சில இவர் நடித்த திரைப்படங்கள் பாட் ஸான்டா (Bad Santa), ரெக்குயியெம் ஃபொர் அ ட்ரீம் (Requiem For A Dream), மற்றும் த குரு (The Guru) ஆகும்.
# தேயிலை

வில் தேயிலை பறிக்கும் காட்சி]]
**தேயிலை** (*Tea*, *Camellia sinensis*) ஒரு பசுமைத் தாவரம். இது ஒரு வாணிகப் பயிராகும் இந்தத் தாவரத்தின் கிளைகளின் நுனியிலுள்ள இலையரும்பையும், அதற்கு அடுத்ததாக இருக்கும் இரு இளம் இலைகளையும் கொய்து அதனை உலர வைத்து, நொதிக்கச் செய்து, பொடியாக்கி, பின்னர் படிப்படியாக பக்குவப்படுத்தி தேநீர் தயாரிக்கப் பயன்படுத்தப்படுகிறது. இந்நிலைத்திணை தொடக்கத்தில் கிழக்கு, தெற்கு, தென்கிழக்கு ஆசியாவில் காணப்பட்டது. வெள்ளைத் தேயிலை, பச்சைத் தேயிலை, ஊலோங் தேயிலை, கறுப்புத் தேயிலை போன்ற வெவ்வேறு வகையான தேயிலைகள் இவ்வின நிலைத்திணையிலிருந்து பெறப்பட்டாலும், பக்குவப்படுத்தல் முறையில் வேறுபடுகின்றன. குக்கிச்சாவில் இவ்வின நிலைத்திணையின் இலைகளுக்குப் பதிலாக கொப்பு, தண்டு என்பவற்றைப் பக்குவப்படுத்திச் செய்யப்படுகிறது.  
இந்நிலைத்திணையின் இருசொற்பெயர் *Camellia sinensis* என்பதாகும், இங்கு *sinensis* என்பது இலத்தீன் மொழியில் சீனாவைச் சேர்ந்த என்ற பொருள்படும். *Camellia* என்பது அருட்திரு. செரொக் காமெல் (1661–1706) என்ற இயேசு சபை பாதிரியாருடைய பெயரின் இலத்தீனாக்கப்பட்ட வடிவமாகும். அருட்திரு. செரொக் காமெல் தேயிலைச் செடியைக் கண்டுபிடிக்கவோ அல்லது பெயரிடவோ இல்லை எனினும் திணைவகையீட்டை உருவாக்கிய கரோலஸ் லின்னேயஸ் அறியப்பட்ட தாவரவியலாளரான அருட்திரு. செரொக் காமெல் அடிகள் அறிவியல் துறைக்காற்றிய சேவையை பாராட்டும் வகையில் இப்பேரினத்துக்கு இப்பெயரை இட்டார்.
# தேயிலை

## தேயிலையின் வரலாறு

தேயிலை முதலில் சீனாவில் கண்டுபிடிக்கப்பட்டது. இதனை சீனர்கள் மருத்துவ குணமுள்ள மூலிகையாகவே முதலில் அறிந்திருந்தனர். பின் சீனாவிற்கு புத்த மதத்தைக் கற்க வந்த ஜப்பானிய புத்தமதத் துறவிகள் மூலமாக கி.மு 800 களில் தேயிலை ஜப்பானுக்குப் பரவியது.
ஜப்பானிலிருந்து டச்சுக்காரரகள் வழியாக இங்கிலாந்து, பிரான்ஸ் போன்றஐரோப்பிய நாடுகளில் தேயிலை அறிமுகம் ஆனது. 1840–50 களில் இந்தியாவிலிருந்தும் சீனாவிலிருந்தும் வரவழைக்கப்பட்ட தேயிலை இலங்கையில் சோதனை முயற்சியாக பயிரிடப்பட்டது. அதன் பிறகு தென்கிழக்காசியா மற்றும் ஆப்பிரிக்கா போன்ற நாடுகளுக்கு தேயிலை பரவியது.
# தேயிலை

## இந்தியத் தேயிலை

இந்தியாவில் தேயிலைத் தொழில் சுமார் 180 ஆண்டுகள் பழமையானது ஆகும். உலகில் மிகப் பெரிய தேயிலை உற்பத்தி நாடாகவும், தேயிலை நுகர்வு நாடாகவும் இந்தியா திகழ்கிறது. இந்தியாவின் வாணிகப் பயிர்களில் தேயிலை மிகவும் முக்கியமான ஒன்றாகும். 1830 ஆம் ஆண்டின் பிற்படுதியில் தான் இந்தியாவில் தேயிலையின் வணிக உற்பத்தி ஆரம்பமானது.
அதற்கு முன்பு அசாம் காடுகளில் தான் பெரும்பாலும் தேயிலை விளைந்தது. அசாம் தேயிலை, டார்ஜிலிங் தேயிலை, தமிழகத்தின் நீலகிரித் தேயிலை ஆகியவை சிவப்பு புவிக்குறியீட்டு எண் பெற்றவையாகும்.  
இந்தியாவில் தேயிலை உற்பத்தியில் புவியியல் ரீதியான தனித்த பகுதிகள் பிரிக்கப்பட்டுள்லன. தேயிலையின் தரம், மணம், சுவை ஆகியவற்றில் வேறுபட்ட தேயிலை வகைகள் இந்தப் பகுதிகளில் பயிர் செய்யபடுகின்றன. அந்த வகையில் டார்ஜிலிங், அசாம், நீலகிரி ஆகியவை தேயிலை விளையும் சிறப்பு பூகோளப் பகுதியாகும்.  
இமயமலையின் பனி படர்ந்த அடிவாரத்தில் பயிர் செய்யப்படுபவை டார்ஜிலிங் தேயிலையாகும். இப்பகுதிக்கே உரிய அதிக குளிர், ஈரப்பதமான பருவநிலை, மழையளவு, மண்வளம் மற்றும் மலைச் சரிவுகளின் சாகுபடி ஆகிய தன்மைகளால் டார்ஜிலிங் தேயிலை சிறப்பு சுவை கொண்ட தனித் தன்மையைப் பெற்றுள்ளது. இந்த வகைத் தேயிலை உலகில் வேறெங்கும் பயிரிடப்படுவதில்லை என்பது இதன் தனிச் சிறப்பாகும். டார்ஜிலிங் தேயிலையைப் போலவே அசாம் தேயிலையும் உலகப் புகழ் வாய்ந்தது. அசாமில் விளையும் தேயிலை மிகவும் சுவையான பளிச்சென்ற நிறம் கொண்ட தேநீரைத் தரும் தேயிலையாகும். தமிழ் நாட்டில் நீலகிரி மலைப் பகுதியின் சரிவான நிலப்பகுதிகளில் பயிராகும் தேயிலை மிகவும் சுவை கொண்டதாகும். அதிகபட்ச தேநீர் சுவையை விரும்புவோர் நீலகிரித் தேயிலையைத் தேர்வு செய்வர். இந்தியாவில் உற்பத்தியாகும் தேயிலை ருஷ்யா, பிரிட்டன், அமெரிக்கா, சிங்கப்பூர், இலங்கை, போலந்து, ஜெர்மனி, ஆப்கானிஸ்தான் உள்ளிட்ட பல்வேறு நாடுகளுக்கு ஏற்றுமதி செய்யப்படுகிறது.
# தேயிலை

## தேயிலை விளையும் பிற நாடுகள்

தேயிலை சீனா, இலங்கை, கென்யா, துருக்கி, இந்தோனேசியா, வியட்நாம், வங்காளதேசம், மாலாவி, உகண்டா, தன்சானியா, மலேசியா போன்ற பல நாடுகளும் தேயிலையைப் பெருமளவு உற்பத்தி செய்கின்றன.
# தேயிலை

## தேயிலை விளையும் பிற நாடுகள்

### தேயிலை வகைகள்

தேயிலையில் கறுப்புத் தேயிலை. பச்சைத் தேயிலை வெண்மைத் தேயிலை என பல வகைகள் உள்ளன. தேநீரின் நிறத்தைப் பொருத்து ,இவை இவ்வாறு பிரிக்கப்படுகின்றன.
# வார்ப்புரு:கூடைப்பந்து நிலைகள்

| **பின்காவல்கள்** | 1. பந்துகையாளி பின்காவல் | இரட்டை பின்காவல் (PG/SG) |  |
| --- | --- | --- | --- |
| 2. புள்ளிபெற்ற பின்காவல் | அசையாளர் (SG/SF) |  |  |
| **முன்நிலைகள்** | 3. சிறு முன்நிலை |  |  |
| 4. வலிய முன்நிலை | பந்துகையாளி முன்நிலை (PG/PF) |  |  |
| **நடு நிலை** | 5. நடு நிலை | முன்-நடு நிலை (PF/C) | } |
# லுவால் டெங்

**லுவால் டெங்** (பிறப்பு ஏப்ரல் 16, 1985) ஒரு பிரித்தானிய கூடைப்பந்து ஆட்டக்காரர் ஆவார். இவர் என். பி. ஏ.-யில் சிகாகோ புல்ஸ் அணியில் விளையாடுகிறார். சூடானில் பிறந்து சிறுவராக இருக்கும்பொழுது இரண்டாம் சூடானிய உள்நாட்டுப் போர் காலத்தில் சூடானிலிருந்து வெளியேறி எகிப்துக்கு குடியேறினார். எகிப்திலிருந்து இங்கிலாந்துக்கு சரணாகதராக குடியேறினார். 1999ல் நியூ ஜெர்சியில் பிளேர் அகாடெமி உயர்பள்ளியில் சேர்ந்து முதலாக கூடைப்பந்தாட்டத்தை கற்றுக்கொண்டார். ஒரு ஆண்டு டியுக் பல்கலைக்கழகத்தில் கூடைப்பந்தாட்டத்தை விளையாடி 2003யில் சிகாகோ புல்ஸ் என். பி. ஏ. அணியை சேர்ந்தார்.
# மூணார்

**மூணாறு** (*Munnar*) கேரளத்தின் தென் மாவட்டமான இடுக்கி மாவட்டத்தில் உள்ள ஒரு நகரம் ஆகும். கடல் மட்டத்திலிருந்து 1600–1800 மீட்டர் உயரத்தில் அமைந்துள்ளது. மூணாறு *தென்னகத்து காஷ்மீர்* என அழைக்கப்படுகிறது. மூணாறு நகரமும், அதைச் சுற்றியுள்ள சுற்றுலா இடங்களும் சேர்ந்தே மூணாறு என அழைக்கப்படுகிறது. தேயிலை உற்பத்தியே இங்குள்ள முக்கியமான தொழில் ஆகும். நயமக்காடு, நல்லதண்ணி, குண்டலை ஆகிய மூன்று ஆறுகள் கூடுமிடமாதலால், மூன்றாறு என்றிருந்து மூணாறாகியுள்ளது. தேயிலைத் தோட்டங்களும் வளைந்து நெளிந்து செல்லும் பாதைகளும் இந்நகரின் சிறப்பியல்புகள். உதகமண்டலம், கொடைக்கானலிற்குப் பிறகு, தீபகற்ப இந்தியாவில் உள்ள மூன்றாவது புகழ்பெற்ற கோடை வாழிடம் மூணாறு. இந்நகரின் பெரும்பான்மையான மக்கள் தோட்டத் தொழிலாளர்களான தமிழர்கள் ஆவர்.
# மூணார்

## வரலாறு

இப்பகுதி முழுவதும் முதுவான் இன, மலை வாழ் மக்களின் வசம் இருந்தது. இவர்களுக்குப் பின் பூஞ்ஞார் ராஜ வம்சத்தினரின் ஆட்சியில் இருந்தது.பின்னர், திருவிதாங்கூர் சமஸ்தானத்தின் ஆட்சிக்கு கீழ் வந்தது. ஆங்கிலேயர்கள் தேயிலை பயிரிடத் தொடங்கினர். ஜான் டேணியல் முன்றோ என்ற ஆங்கிலேயர் முதன் முதலில், இங்கே தோட்டப்பயிர் செய்ய வழிவகுத்தார். தேயிலைத் தோட்டங்களில் வேலை செய்வதற்கு, தமிழகத்தில் இருந்து ஆட்களை வரவழைத்தனர். சரக்குகளை கையாளுவதற்கு தொடர்வண்டி வசதி, கம்பிவட வாகன வசதியை ஏற்படுத்தினர். எனினும் பின்னர் வெள்ளத்தால் தொடருந்து பாதைகள் அழிந்ததால் சாலை வசதி மேம்படுத்தப்பட்டு சரக்குகளை கையாளப்பட்டது. இங்கு உற்பத்தியான தேயிலை உலக அளவில் புகழ் பெற்றது.
# மூணார்

## சுற்றுலா

, மூணாறு அருகில்.]]  
தமிழ்நாடு-கேரள எல்லையில் கடல் மட்டத்தில் இருந்து 1,600 மீட்டர் உயரத்தில் உள்ள இயற்கை எழில் வாய்ந்த இந்த அழகிய மலைப் பகுதி. 3 ஆறுகளின் சங்கமத்தினால் மூணாறு எனப் பெயர் பெற்றது. தென்நாட்டில் மிக உயரமான (2,695 மீட்டர்) ஆனைமுடி சிகரம், மூணாறு மலைப் பகுதியில் உள்ள ராஜமலைத் தொடரில் உள்ளது. தென்னிந்தியாவின் மூன்றாவது உயர மலையான சொக்கர்முடி மலை லோக்கார்ட் எஸ்ட்டேட்டின் (Lockhart Estate) ஓர் எல்லைகளாகும். ராஜமலைத் தொடரில் அழிந்துவரும் விலங்கினமான வரையாடு (மலை ஆடு) ஏராளமாக உள்ளது. மூணாறு வரும் சுற்றுலாப் பயணிகளை மிகவும் கவரும் ராஜமலைத் தொடரில் 12 ஆண்டுகளுக்கு ஒரு முறை பூக்கும், குறிஞ்சி மலர்க்காடு மிகப் புகழ்பெற்றது.
# மூணார்

## சுற்றுலா

### முக்கியச் சுற்றுலா இடங்கள்

- ராஜமலை (Rajamalai)
- ஆனை முடி மலைமுடி (Anaimudi Peak)
- ரோஸ் கார்டன் (Rose Garden)
- மாட்டுப்பட்டி அணை (Mattupatty Dam)
- எக்கோ பாயிண்ட் (Echo Point)
- குண்டலை அணை (Kundalai Dam)
- லோக்கார்ட் டீ மியூசியம் (Lockhart Tea Museum)
- லோக்கார்ட் டீ பார்க் (Lockhart Tea Park)
- லோக்கார்ட் கேப் வியூ பாயிண்ட்
(Lockhart Gap View Point)
- கள்ளன் குகை (Kallan Cave)
- பெரியகானல் அருவி (Periyakanel Water Falls)
- ஆணையிரங்கல் அணை (Anayirangal Dam)
- லக்காம் அருவி (Luckam Water Falls)
- வாகுவரை தேயிலை தோட்டம் (Vaguvarrai Estate)  
மூணாறில் இருந்து தமிழக, கேரள எல்லைப் பகுதியான தேனி மாவட்டத்தின் எல்லைப் பகுதிக்கு வந்து அங்குள்ள சிகரங்களில் நின்று மலைப் பகுதிகளின் எழிலை கண்டு ரசிக்கலாம். குடும்பத்தினரோடும், நண்பர்களோடும் சென்று இளைப்பாறுவதற்கு அற்புதமான இடம். இடுக்கி மாவட்டத்தில் அமைந்துள்ள மூணாறுக்கு தமிழகத்திலிருந்து உடுமலைப்பேட்டை, மதுரை, தேனி, கோவை, சென்னை யிலிருந்தும், கேரளத்தின் முக்கிய ஊர்களான கொச்சி, ஆலுவா, திருவனந்தபுரம் ஆகிய ஊர்களில் இருந்தும் பேருந்தின் வாயிலாகச் செல்லலாம். கர்நாடக மாநிலம் பெங்களூரிலிருந்து உடுமலை வழியாகவும் (KSRTC ராஜஹம்சா) அடிமாலி வழியாகவும் (KSRTC) மூணாற்றிற்குப் பேருந்துகள் உள்ளன. உடுமலையில் இருந்து 3 மணி நேரத்திலும் போடிநாயக்கனூர் நகரிலிருந்து 2 மணி நேரத்திலும் சிற்றுந்தில் செல்லலாம். உடுமலையில் இருந்து மூணாறு 88 கி.மீ. தொலைவில் உள்ளது. போடியில் இருந்து மூணாறு சுமார் 70 கி.மீ. தொலைவில் உள்ளது.
பெங்களூரு, மைசூரு, சேலம், ஈரோடு, கோயம்புத்தூர், திருப்பூர் நகரங்களில் இருந்து உடுமலை வழியாகவும், திண்டுக்கல், மதுரை, தேனி நகரங்களில் இருந்து போடி வழியாகவும் மூணாறை அடையலாம்.உடுமலை, போடி நகரங்களில் இருந்து அதிகப்படியான பேருந்துகள் இயக்கப்படுகின்றன.  
இந்த நகரை அடையும் முன்னர் போடி மெட்டு என்ற அழகிய மலையுச்சியே கேரளத்துக்கும், தமிழகத்துக்கும் உள்ள எல்லையாகும்.  
ஆனைமலை புலிகள் காப்பகம், சின்னாறு வனவிலங்கு சரணாலயம் மற்றும் மறையூர் சந்தனக் காடுகள் வழியாகச் செல்லும் உடுமலை - மூணாறு சாலை யானைகள், புள்ளிமான்கள், புலிகள், காட்டுப்பன்றிகள், காட்டெருமைகள் நடமாட்டம் மிகுந்த ஆபத்தான மலைச்சரிவில் அமைந்த ஒற்றைப் பாதையாகும்.  
1600 மீட்டரிலிருந்து 1800 மீட்டர் கடல் மட்டத்திற்கு மேல் அமைந்துள்ள இந்த நகரில் கண் கொள்ளாக் காட்சியாக முருகன் கோவில் ஒன்றும் உண்டு. இங்கு கார்த்திகைப் பண்டிகை சிறப்பாகக் கொண்டாடப்படும்.
# வார்ப்புரு:Infobox beverage

| class2 = brand
| label3 = Distributor
| data3 = }
| label4 = Country of origin
| data4 = }
| label5 = Introduced
| data5 = }
| label6 = Discontinued
| data6 = }
| label7 = மதுசார அளவு
| data7 = }
| label8 = Proof
| data8 = }
| label9 =
| data9 = }}
| label10 =
| data10 = }}
| label11 = Style
| data11 = }
| label12 = Original gravity
| data12 = }
| label13 = Final gravity
| data13 = }
| label14 = IBU scale
| data14 = }
| label15 = Ingredients
| data15 = }
| label16 = இனங்கள்
| data16 = }
| label17 = Related products
| data17 = }
| label18 = Website
| data18 = }  
}}<includeonly></includeonly><noinclude></noinclude>
# 1865

: லிங்கன் சுடப்பட்டார்.]]
: *சுல்தானா* மூழ்கியது]]  
**1865** (**MDCCCLXV**) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டு ஆகும்.
# 1865

## நிகழ்வுகள்

- மார்ச் - இலங்கையின் உதவி ஆளுநராக சேர் ஹேர்க்குலெஸ் ரொபின்சன் பதவியேற்றார்.
- ஏப்ரல் 9 - அமெரிக்க உள்நாட்டுப் போர்: ரொபேர்ட் லீ தனது 26,765 பேருடனான படைகளுடன் வேர்ஜீனியாவில் சரணடைந்தார்.
- ஏப்ரல் 14 - ஆபிரகாம் லிங்கன் வாஷிங்டன், டிசியில் சுடப்பட்டார்.
- ஏப்ரல் 27 - 2,300 பயணிகளுடன் சென்ற சுல்தானா என்ற நீராவிக்கப்பல் மிசிசிப்பி ஆற்றில் மூழ்கியதில் 1,700 பேர் கொல்லப்பட்டனர்.
- மே 5 - ஜெபர்சன் டேவிஸ் கடைசித் தடவையாக தனது 14 அமைச்சரவை உறுப்பினர்களை ஜோர்ஜியாவில் சந்தித்தார். கூட்டமைப்பு அதிகாரபூர்வமாகக் கலைக்கப்பட்டது.
- மே 10 - அமெரிக்க உள்நாட்டுப் போர்: ஜெபர்சன் டேவிஸ் கூட்டணிப் படைகளால் கைப்பற்றப்பட்டார்.
- மே 17 - அனைத்துலகத் தொலைத் தொடர்பு மையம் (* International Telegraph Union*) ஏற்படுத்தப்பட்டது. இது பின்னர் அனைத்துலகத் தொலைத்தகவல் தொடர்பு மையம் (*International Telecommunication Union*) எனப் பெயர் மாற்றம் பெற்றது.
- மே 23 - வாஷிங்டன், டிசியில் அமெரிக்க உள்நாட்டுப் போர்]] முடிவுற்றமை கொண்டாடப்பட்டது.
- ஜூலை 4 - ஆலிஸின் அற்புத உலகம் நூல் வெளியிடப்பட்டது.
- ஜூலை 7 - ஆபிரகாம் லிங்கன் கொலையில் குற்றவாளிகளான நான்கு பேர் தூக்கிலிடப்பட்டனர்.
- நவம்பர் 11 - டீஸ்ட்டா ஆற்றின் கிழக்குப் பகுதிகளை பூட்டான் பிரித்தானியக் கிழக்கிந்தியக் கம்பனிக்குக் கொடுத்தது.
- டிசம்பர் 24 - அமெரிக்க உள்நாட்டுப் போர் முடிவுற்றபின் அப்போதைய ஜனாதிபதி ஆன்ட்ரூ ஜாக்சன் கருப்பினத்திவர்களுக்கு சுதந்திரம் கொடுப்பதென முடிவுசெய்தார். அதனை எதிர்த்து கருப்பினத்தவர்களைக் கொலை செய்ய *கு கிளக்சு கிளான்* என்ற அமைப்பை அமெரிக்க வெள்ளையர்கள் ரகசியமாக உருவாக்கினர்.
# 1865

## பிறப்புகள்

- ஜனவரி 28 - பால கங்காதர திலகர் இந்திய சுதந்திர போராட்டவீரர்
- மே 28 - மைசூர் வாசுதேவாச்சாரியார், கருநாடக இசைப் பாடகர் (இ. 1961)
# 1865

## இறப்புகள்

- ஏப்ரல் 15 - ஆபிரகாம் லிங்கன், அமெரிக்காவின் 16வது அரசுத்தலைவர் (பி. 1809)
# குக் தீவுகள்

**குக் தீவுகள்** தன்னிச்சையாக நியூசிலாந்துடன் இணைந்துக் காணப்பட்டும் சுயாட்சி நாடாளுமன்ற மக்களாட்சியாகும். தென் பசிபிக் பெருங்கடலில் அமைந்துள்ள குக்தீவுகளின் 15 சிறிய தீவுகள் மொத்தம் 240 சதுர கிலோமீட்டர் (92.7 சதுர மைல்) பரப்பளவைக் கொண்டுள்ளன. குக் தீவுகளுக்கான பிரத்தீயே பொருளாதார வலயம் 1.8 மில்லியன் சதுர கிலோமீட்டர் (0.7 மில்லியன் சதுர மைல்) பரப்பளவைக் கொண்டதாகும்.  
முக்கிய மக்கள் குடியிருப்பு மையங்கள் ரரொடொங்கா (Rarotonga) தீவில் அமைந்துள்ளன குக்தீவுகளின் பன்னாட்டு விமான நிலையமும் ரரொடொங்கா தீவில் அமைந்துள்ளன. குக் தீவு மக்ககளின் முக்கிய குடியேற்றங்கள் நியூசிலாந்திலும் அமைந்துள்ளது முக்கியமாக நியூசிலாந்தின் வட தீவில் 2006 ஆம் ஆண்டு மக்கள்தொகை கணக்கெடுப்பின் போது 58,008 பேர் தன்னிச்சையாக குக் தீவுகளின் மஓரி இனத்தவராக தம்மை பதிவு செய்துள்ளனர்.  
2006 ஆம் ஆண்டு 90,000 பேர் உல்லாசப்பிரயானிகளாக இங்கு வந்துள்ளனர், உல்லாசபிரயான கைத்தொழில் நாட்டின் முக்கிய வருவாய் மூலமாகும். கடல்சார் உற்பத்திகள், பழங்கள், முத்துக்கள் ஏற்றுமதியும் வெளிநாட்டு வங்கி வைப்பு வருமானங்களும் ஏனைய முக்கிய வருவாய் மூலங்களாகும்.  
குக் தீவுகளின் பாதுகாப்புக்கு நியுசிலாந்து பொறுப்பாகும். எனினும் இது குக் தீவுகளின் யாப்புக்குட்பட்டு குக் தீவுகளின் கோரிக்கையின் பேரிலேயே மேற்கொள்ளப்படலாம். அண்மைக்காலமாக குக் தீவுகள் கட்டற்ற வெளிநாட்டுக் கொள்கையை கைக்கொண்டு வருகிறது.
# விக்கிப்பீடியா:விக்கித்திட்டம் பொறியியல்

விக்கித் திட்டம் பொறியியல் உங்களை வரவேற்கிறது!!  
விக்கித் திட்டம் பொறியியல் தமிழ் விக்கியில் பொறியியல் மற்றும் தொழில்நுட்பம் பற்றிய சீர்தரமானதும் செறிவுடையதுமான கட்டுரைகளை எழுதும் பணிகளை ஒருங்கிணைக்கும் நோக்கத்தில் அமைகிறது.
# விக்கிப்பீடியா:விக்கித்திட்டம் பொறியியல்

## நோக்கம்

பொறியியல் துறைசார்ந்த கட்டுரைகளை குறைந்த அளவு தொழில் நுட்ப புரிதல் கொண்டவர்களும் படித்து புரிந்துகொள்ளத்தக்க வகையில் எளிமையாகவும் செறிவாகவும் தமிழ் விக்கியில் உருவாக்குதல்.
# விக்கிப்பீடியா:விக்கித்திட்டம் பொறியியல்

## செய்ய வேண்டிய பணிகள்

### முதற் கட்டம்

1. இதுவரையில் எழுதப்பட்டிருக்கும் பொறியியல் கட்டுரைகளை கணக்கெடுத்தல், பகுத்தல்.
1. தேவையான அடிப்படை அலகுகள் பற்றிய கட்டுரைகளை அடையாளங் கண்டு பட்டியலிடுதல்.
1. முதன்மை பொறியியல் துறைகளையும் அவற்றில் முக்கிய கட்டுரைகளையும் அடையாளங் கண்டு பட்டியலிடுதல்.
1. தேவையான கலைச்சொற்களை கண்டறிதல், பட்டியலிடுதல்.
1. தேவைப்படும் தகவற் சட்டங்களை அடையாளங்காண்டு பட்டியலிடுதல்.
# விக்கிப்பீடியா:விக்கித்திட்டம் பொறியியல்

## பயனர்கள்

- தினேஷ்குமார் பொன்னுசாமி - கணினி பொறியியல், மென்பொருட் பொறியியல், மின்னணுப் பொறியியல் மற்றும் தகவல் தொழில்நுட்பம்
- வினோத் - வேதிப்பொறியியல் மற்றும் தகவல் தொழில்நுட்பம்
- ஜேகே - இயந்திரவியல் மற்றும் தகவல் தொழில்நுட்பம்
- Natkeeran - கணினியியல் மற்றும் இலத்திரனியல்
- பயனர்:செல்வா - எல்லாப் பொறியியல் துறைகளும் :) (மிக மெள்ளவே பங்களிக்க இயலும்)
- இராஜ்குமார் - எல்லாப் பொறியியல் துறைகளும்.
- பயனர்:சதீஷ்-எல்லாப் பொறியியல் துறைகளும்
- முத்துராமன் - மின்னியல்,மின்னனுவியல்,தனியங்கியல் போன்றவற்றில் சிறப்பாக பங்கேற்க்க இயலும்
- பாலமுருகன் - மின் நிலையப் பொறியியல்
- தமிழ்க்குரிசி - கணிப்பொறியியல், தகவல் தொழில்நுட்பம்
- பயனர்:உலோ.செந்தமிழ்க்கோதை - அனைத்துப் பொறியியல், தொழில்நுட்பத் துறைகள்
# விக்கிப்பீடியா:விக்கித்திட்டம் பொறியியல்

## வார்ப்புருக்கள்

பொறியியல் திட்டத்தின் பகுதி கட்டுரைகளை அடையாளங்காண பின்வரும் வார்ப்புருவை பயன்படுத்தலாம்.  
பொறியியல் பற்றிய குறுங்கட்டுரைகளுக்கான வார்ப்புரு:
# விக்கிப்பீடியா:விக்கித்திட்டம் பொறியியல்

## முக்கிய கிளைத்துறைகள்

- Civil Engineering - பொதுப் பொறியியல், குடிசார் பொறியியல் ?
- Mechanical Engineering - இயந்திரவியல், இயந்திரப் பொறியியல்
- Mechanics - விசையியல்
- Statics - நிலையியல், நிலை விசையியல்
- Dynamics/Kinetics - இயக்க விசையியல்
- Fluid Mechanics - பாய்ம விசையியல்
- Kinematics - இயக்கவியல்
- Structural analysis - கட்டுமானப் பகுப்பாய்வு
- Thermodynamics and thermo-science - வெப்ப இயக்கவியல்
- First Law of Thermodynamics - வெப்ப இயக்கவியலின் முதல் விதி
- Second Law of Thermodynamics - வெப்ப இயக்கவியலின் இரண்டாம் விதி
- Entropy - இயல் ஆற்றல்; எண்ட்ரோப்பி; வெப்ப உள்ளுறை
- Otto Cycle - ஓட்டா சுழற்சி.
- Diesel Cycle - டீசல் சுழற்சி
- Automobile Engineering - தானுந்துப் பொறியியல்
- Production Engineering - உற்பத்திப் பொறியியல்
- Materials Technology - மூலப்பொருட்கள் தொழில்நுட்பம்
- Drafting - வரைவியல்
- Manufaturing - உற்பத்தி  
- Electrical Engineering - மின்பொறியியல்
- Electronics Engineering - இலத்திரனியல் பொறியியல், மின்னணுப் பொறியியல்
- Computer Engineering - கணினிப் பொறியியல்
- Communication Engineering - தொடர்புப் பொறியியல்
- Chemical Engineering - வேதிப் பொறியியல்
- Structural Engineering - அமைப்புப் பொறியியல்
- Building Services Engineering - கட்டிடச் சேவைகள் பொறியியல்
- Transportation Engineering - போக்குவரத்துப் பொறியியல்
- Biochemical Engineering - உயிர்வேதிப் பொறியியல்
- Power plant Engineering - மின் நிலையப் பொறியியல்
# விக்கிப்பீடியா:விக்கித்திட்டம் பொறியியல்

## அளவு அலகுகள்

- இலத்திரனியல் எண்ணுதிகள் பட்டியல்
- அனைத்துலக முறை அலகுகள்
- கணிதக் குறியீடுகள்
- அளவுச் சொற்கள்
- அலகுகள்
# விக்கிப்பீடியா:விக்கித்திட்டம் பொறியியல்

## கலைச்சொற்கள்

- இலத்திரனியல் கலைச்சொற்கள்
- இயந்திரவியல் கலைச்சொற்கள்
- கணினியியல் கலைச்சொற்கள்
- கணிதக் கலைச்சொற்கள் (தமிழ் அகர வரிசையில்)
# விக்கிப்பீடியா:விக்கித்திட்டம் பொறியியல்

## முதற்கட்ட 50 கட்டுரைகள் பட்டியல்

- பொறியியல்
- அறிவியல்
- பொறியிலாளர்
- பொறியியல் கல்வி
- கட்டடவியல்
- இயந்திரவியல்
- விசையியல்
- வேதிப்பொறியியல்
- மின்னியல்
- இலத்திரனியல் (மின்னணுவியல், எதிமின்னியியல்)
- பறப்பியங்கியல், பறப்பியல்,
- அணுப் பொறியியல்
- உடலியக்கப் பொறியியல்
- உயிர்வேதிப் பொறியியல்
- தொழில்நுட்பம்
- வடிவமைப்பு
- பேண்தகு பொறியியல் - தாங்குவளர்ச்சி பொறியியல் (பேண்மையியல்)
- தானியங்கியல்
- கருவி கருவிநுட்பியல்
- அறிவியல், பொறியியல் அலகுகள் (நியூட்டன், கெல்வின், செல்சியஸ், ஆம்பியர்,வோல்ட்டு, வாட், டெஸ்லா முதலானவை
- அடிப்படை கருத்துக்கள் வரிசை: அலை, ஒலியலை, ஒளியலை, மின்காந்த அலைப்பட்டைகள் வரையறை,
- அடிப்படை அளவையியல் கருத்துக்கள், முறைகள்.
# விக்கிப்பீடியா:விக்கித்திட்டம் பொறியியல்

## இவற்றையும் பாக்க

- திறந்த பாடத்திட்டங்கள்
- அடிப்படைப் பொறியியல் தலைப்புக்கள்
- :en:List of basic engineering topics
- :en:Portal:Engineering
# இயந்திரப் பொறியியல்

மின் உற்பத்தி நிலையங்களையும் வடிவமைத்து நிறுவுகின்றனர் ...]]
.]]  
**இயந்திரவியல்** (அல்லது **இயந்திரப் பொறியியல்**), (*Mechanical engineering*) ஒரு பொறியியலின் முக்கிய கிளைத்துறையாகும். இது பழைமையான பொறியியல் துறைகளுள் ஒன்றாகும். கணிதம், பௌதீகக் கோட்பாடுகளை அடிப்படையாகக் கொண்டு கருவிகளை அல்லது இயந்திரங்களை வடிவமைத்தல், தயாரித்தல், பராமரித்தல், பயன்படுத்துதல் போன்றவை இத்துறையின் கீழ் அடங்கும். இத்துறையில் பயிற்சி பெற்றவர்கள், விசையியல், இயக்கவியல், வெப்பவியக்கவியல் போன்ற கிளைத்துறைகளில் நல்ல தேர்ச்சி பெற்றவர்களாக இருப்பர். இத்துறையில் பொறியியல் பட்டம் பெற்றவர்கள் இயந்திரவியல் பொறியாளர் எனப்படுவர். இவர்கள் உற்பத்தி ஆலைகள், தொழில்துறை கருவிகள் மற்றும் இயந்திரங்கள், வெப்பமூட்டி மற்றும் குளிர்விக்கும் அமைப்புகள், போக்குவரத்து சாதனங்கள், விமானம், கப்பல்கள், மருத்துவ சாதனங்கள், ஆயுதங்கள் போன்ற பொருட்களின் வடிவமைப்பு உருவாக்கம் ஆகியவற்றில் முக்கியப் பங்கு வகிக்கின்றனர்.
இதற்கென அவர்கள் அடிப்படை கோட்பாடுகளோடு கணினி உதவி அமைப்புகள் மற்றும் பொருள் வாழ்நாள் சுழற்சி மேலாண்மை கொள்கைகள் ஆகியவற்றையும் பயன்படுத்துகின்றனர்.  
18 ஆம் நூற்றாண்டில் ஐரோப்பாவில் ஏற்பட்ட தொழிற்புரட்சியின்போது இயந்திரப் பொறியியல் எனும் துறை தனித்துவம் பெற்றது. இயற்பியல் துறையில் நிகழ்ந்த முன்னேற்றங்களால், 19 ஆம் நூற்றாண்டில் ‘இயந்திரப் பொறி அறிவியல்’ என்பது முக்கியத்துவம் பெற்றது. அதன்பிறகு உலகின் வளர்ந்து வரும் தொழிற்நுட்பங்களை தன்னோடு இணைத்துக் கொண்டு கூட்டமைவு (நிலவியல்), இயந்திர மின் நுட்பவியல், நுண்ணுட்பத் தொழில்நுட்பம் என இன்று பல உட்பிரிவுகளைக் கொண்டுள்ளது.இயந்திர பொறியாளர்கள் சமீபத்தில் உயிரியக்கவியல், போக்குவரத்து ஆய்வுகள், போன்ற உயிரியல் அமைப்புகள், மாடலிங், உயிரிமருத்துவ பொறியியல் திசு இயக்கவியல் உருவாக்கம் ஆகிய துறைகளிலும் முக்கியப் பங்கு வகிக்கின்றனர்.
# இயந்திரப் பொறியியல்

## வரலாறு

இயந்திரப் பொறியியல் பயன்பாடுகள் பற்றி உலகம் முழுவதும் பல பண்டைய மற்றும் இடைக்கால சான்றுகள் காணப்படுகின்றன. அவற்றுள்
- முதன்முதலில் பண்டைய கிரேக்கத்தில் ஆர்க்கிமிடிஸ் (287 BC- 212 BC)உருவாக்கிய படைப்புகளில் அதிகமாக பயன்படுத்தப்பட்டிருக்கின்றன.
- மேற்கத்திய கலாசாரத்தில் மற்றும் அலெக்ஸாண்டிரியாவின் ஹெரான் (10-70 AD) என்பவர் உலகின் முதல் நீராவி இயந்திரத்தை உருவாக்கினார்.
- சீனாவில் ஷாங் ஹெங் ( 78 -139 AD) ஒரு மேம்பட்ட நீர் கடிகாரம் மற்றும் ஒரு நிலநடுக்கமானி ஆகியவற்றைக் கண்டறிந்தார்.
மேலும் மா ஜூன் ( 200-265 AD) மாறுபட்ட பற்சக்கரங்களை கொண்ட ஒரு குதிரை வண்டியை உருவாக்கினார். இடைக்கால சீன கடிகார உற்பத்தியாளர் மற்றும் பொறியாளர் சு சாங் (1020-1101 AD) வானியல் கடிகார கோபுரங்களில் ஒரு தப்பிக்கும் இயந்திர அமைப்பு பொறியை உருவாக்கினார்.
- 7 ஆம் நூற்றாண்டு முதல் 15 ஆம் நூற்றாண்டு வரை இஸ்லாமிய பொற்காலத்தில் முஸ்லீம் கண்டுபிடிப்பாளர்கள் இயந்திர தொழில்நுட்ப துறையில் குறிப்பிடத்தக்க பங்களிப்புகளை தந்தனர். அவர்களில் ஒருவரான அல் ஜசாரியின் 1206 ஆம் ஆண்டில் தனித்துவமான இயந்திர சாதனங்கள் பற்றிய அறிவு என்ற புத்தகத்தை எழுதினார். இதுவே உள்ளெரிப் பொறிகளில் பயன்படும் க்ரான்க் என்று அழைக்கப்படும் மாற்றி தண்டின் அடிப்படை என்று கருதப்படுகின்றது.
- சர் ஐசக் நியூட்டன் இயக்கவியலுக்கான மூன்று நியூட்டன் விதிகள் மற்றும் கால்குலஸ் என்று அழைக்கப்படும் கணிதத்தை உருவாக்கினார்.
- 19 ஆம் நூற்றாண்டின் ஆரம்ப காலத்தில் இங்கிலாந்து , ஜெர்மனி மற்றும் ஸ்காட்லாந்து ஆகிய நாடுகளில் ஏற்பட்ட தொழில் முன்னேற்றம் காரணமாக புதிய கருவிகள் மற்றும் எந்திரங்கள் உருவாக்கப்பட்டன.இதனால் எந்திர பொறியியல் தனி ஒரு பிரிவாக வளர்ச்சியடைந்தது.
- 1847 ல் இங்கிலாந்தில் தொழில்முறை இயந்திர பொறியாளர்களின் சமூகம் நிறுவப்பட்டது.
- 1848 இல் ஜான் வான் சிம்மர்மான் (1820-1901) என்பவரால் ஐரோப்பாவில் முதல்முதலாக இயந்திரங்கள் சாணை பிடிக்கும் தொழிற்சாலை ஜெர்மனியின் செம்னிட்ஸ் என்ற இடத்தில் நிறுவப்பட்டது.
- அமெரிக்காவில் இயந்திரப் பொறியியல் கல்வி முதன்முதலில் 1817 இல் அமெரிக்காவில் இராணுவ அகாடமியிலும் ,1819 இல் தற்போது நார்விச் பல்கலைகழகம் என அழைக்கப்படும் ஒரு பள்ளியிலும் 1825 ல் ரென்னெஸேலர் பல்தொழில்நுட்ப கல்லூரியிலும் முதன்முதலாக பயிற்றுவிக்கப்பட்டது.
# இயந்திரப் பொறியியல்

## கல்வி

### அடிப்படைப் பாடங்கள்

- கணிதம்
- நிலையியலும் இயக்கவியலும்
- மூலப்பொருட்களின் வலிமை
- வெப்ப இயக்கவியல், வெப்பப் பெயர்ச்சி, ஆற்றல் மாற்றம்
- எரிதல், தானியங்கிப் பொறி, எரிபொருட்கள்
- பாய்ம இயக்கவியல்
- பொறிநுட்ப வடிவமைப்பு
- தயாரிப்புப் பொறியியல், தயாரிப்புத் தொழினுட்பம் மற்றும் தயாரிப்புச் செயல்முறைகள்
- நீர்மயியல் மற்றும் காற்றழுத்தவியல்
- பொறியியல் வடிவமைப்பு
- பொருள் வடிவமைப்பு
- இயந்திர மின் நுட்பவியலும் கட்டுப்பாடும்
- மூலபொருள் பொறியியல் மற்றும் கட்டுப்பாடுப் பொறியியல்
- உருவரைவு, கணிப்பொறி உதவி வடிவமைப்பு, கணிப்பொறி உதவி தயாரிப்பு
- மின்னணுவியல்
- அளவுக்கருவி மயமும் அளவையும்
# இயந்திரப் பொறியியல்

## வடிவமைப்பும் உருவரைவும்

உருவரைவு அல்லது தொழிற்நுட்ப வரைபடங்கள் மூலமாக பொருட்களை வடிவமைத்தலும், தயாரிப்பதற்கான செய்முறை கட்டளைகளை உருவாக்குதலும் நிகழ்கின்றன. தொழிற்நுட்ப வரைபடங்கள், கணிப்பொறியில் உருவாக்கப்பட்டதாகவோ அல்லது கையால் வரைந்து உருவாக்கப்பட்டதாகவோ இருக்கலாம்.  
ஒரு தொழிற்நுட்ப வரைபடம் கீழ்காணும் தகவல்களைக் கொண்டுள்ளது:
1. ஒரு பொருளைத் தயாரிக்க தேவைப்படும் அளவுகள்
1. தேவைப்படும் மூலப்பொருட்களின் பட்டியல்
1. பொருத்துதலுக்கான குறிப்புகள்  
இருபரிமாண செயல்முறையாக இருந்து வந்த உருவரைவு, கணினியின் உதவியால் தற்போது முப்பரிமாண செயல்முறையாக உள்ளது. இது CAD (Computer Aided Design) என அழைக்கப்படுகிறது.
# விக்கிப்பீடியா:முதற்பக்கக் கட்டுரைகள்/ஏப்ரல் 08, 2008

**புவி வெப்பநிலை அதிகரிப்பு** (*Global warming*) என்பது காலப்போக்கில் புவியின் காற்று மண்டலம் மற்றும் கடல்களின் சராசரி வெப்பநிலை அதிகரிக்கும் நிகழ்வைக் குறிக்கும் சொல்லாகும்.  
பெரும்பாலும் மனிதர்களின் செயற்பாடுகளினால் கடந்த 19-ம் நூற்றாண்டின் இறுதியிலிருந்து தற்போது வரை புவியின் சராசரி வெப்பநிலை 0.6 ± 0.2 செல்சியஸ் அளவு வரை கூடுதலாகியிருக்கிறது எனக் கணக்கிடப்பட்டுள்ளது.  
புவியின் வெப்பநிலைக்கும் கரியமிலத்திற்கும் உள்ள தொடர்பு பல்வேறு ஆராய்ச்சிகள் மூலம் தெளிவாக விளக்கப்பட்டுள்ளது. அவற்றில் முக்கியமானது பனிப்பாறைகள் மீதான ஆராய்ச்சி. பல இலட்சம் ஆண்டுகள் முன்னிலிருந்து இன்று வரை வளிமண்டலத்தில் கரியமிலத்தின் அளவையும், அதே சமயத்தில் சராசரி வெப்பநிலையையும் தீர்மானிக்க ஆராய்ச்சியாளர்கள் பனிக்கட்டி படிவுகளை பயன்படுத்துகிறார்கள். அண்டார்டிகா, ஆர்க்டிகா, கிரீன்லாந்து போன்ற இடங்களில் உள்ள பனிப்பாளங்கள் பல இலட்சம் ஆண்டுகளாக உருவாகி வருகின்றன. இப்பாளங்களின் ஓவ்வொரு அடுக்கும் ஒவ்வொரு காலகட்டத்தை சார்ந்ததாக இருக்கும். இப்பனி அடுக்குகள் அந்த சமயத்தில் நிலவி வந்த கற்றுக்குமிழ்களையும் உள்ளடக்கியிருக்கும். இக்காற்றுக் குமிழ்களை ஆராய்வதன் மூலம் அக்கால கட்டத்தில் வளிமண்டலத்தில் எவ்வளவு கரியமிலம் இருந்தது என்பதை அறியலாம். அதேபோல ஹைட்ரஜன் / ஆக்சிஜன் சமதானி (isotope) களை தீர்மானித்து அதன் மூலம் அக்காலகட்டத்தின் சராசரி வெப்பநிலையையும் தீர்மானிக்கலாம்.  
---  
பௌத்தத்தில் **புத்தத்தன்மை** (சமஸ்கிருதம்:*புத்தத்துவம்*, பாளி:*புத்தத்த*, அல்லது (இரண்டிலும்) *புத்தபாவம்*) என்பது முற்றிலும் போதியினை உணர்ந்த நிலையினை குறிக்கும். இந்நிலையினை அடைந்த ஒருவரை **புத்தர்** என அழைப்பர்.  
பாளி சூத்திரங்களிலும் மற்றும் தேரவாதத்திலும், **புத்தர்** என்ற சொல், எவருடைய உபதேசத்தினையும் பெறாமல் சுயமாக போதியினை உணர்ந்தவர்களே *புத்தர்கள்* என அழைக்கப்படுகின்றனர். இவர்களின் போதனையினால் போதியினை உணர்ந்தவர்கள் அருகன் என அழைக்கப்படுகின்றனர். இந்த பெயர் புத்தர்களும் உரியது என்பது குறிப்பிடத்தக்கது.
# நோரா ஜோன்ஸ்

**நோரா ஜோன்ஸ்** (பிறப்பு **கீதாலி நோரா ஜோன்ஸ் சங்கர்**, மார்ச் 30, 1979 ) ஒரு இந்திய-அமெரிக்க இசைக்கலைஞரும் பாடகரும் ஆவார். இவரின் 2002ல் வெளிவந்த ஆல்பம், "கம் அவே வித் மி" (Come Away With Me), 20 மில்லியன் நகல்கள் விற்றுக்கொண்டு ஐந்து கிராமி விருதுகளை வெற்றிபெற்றது. இன்று வரை 10 கிராமி விருதுகளை வெற்றிபெற்ற நோரா ஜோன்ஸின் தந்தையார் புகழ்பெற்ற இந்திய இசைக்கலைஞர் ரவி சங்கர் ஆவார்.
# கூகுள் குழுமம்

**கூகிள் குழுமம்** ஒரு இலவச சேவையாக கூகிள் அமைப்பினரால் கொண்டு வரப்பட்டது. இதில் இணையத்தின் வாயிலாகவும் மடல்கள் மூலமாகவும் பொது மக்கள் கூடி அவர்களுடைய பொதுவான சிந்தனைகளை பரிமாறிக்கொள்கிறார்கள்.  
இணையத்தில் உலாவுவர்கள், தங்களுக்குப் பிடித்தமான குழுமத்தைத் தேடி அதில் இணைந்து கொள்வதன் மூலம் ஒருவர் அனுப்பும் மடல் குழுமத்தின் மட்டுறுத்துனர் வாயிலாக அனைவரையும் சென்றடைகிறது.  
---  
தமிழ் குழுமங்களில் சில பார்வைக்கு  
அன்புடன்,
முத்தமிழ்,
தமிழ் பிரவாகம்,
தமிழ் மணம்,
பண்புடன்,
விக்சனரி,
இல்லம்,
மின் தமிழ்,
தமிழ் நண்பர்கள்,
நூலகம்
மலேசியத் தமிழ் வலைப்பதிவர்கள்
# பாபி ஜிண்டல்

**பியுஷ் 'பாபி' ஜிண்டல்** (*Piyush "Bobby" Jindal"*, பிறப்பு ஜூன் 10, 1971) அமெரிக்காவில் லூசியானா மாநிலத்தின் ஆளுனர் ஆவார். இவரே அமெரிக்கவில் முதலாம் இந்திய-அமெரிக்க ஆளுனர். இதற்கு முன் இவர் லூசியானாவிலிருந்து கீழவையில் உறுப்பினராக பணியாற்றினார். பஞ்சாபி இந்து தாய், தந்தையாருக்கு பிறந்த ஜிண்டல் உயர்பள்ளியிலிருக்கும் பொழுது கத்தோலிக்க சமயத்துக்கு நம்பிக்கை மாற்றினார். இப்பொழுது இவர் அமெரிக்காவில் மிக இளையவரான ஆளுனர் ஆவார்.
2016-ம் ஆண்டிற்கான அமெரிக்க அதிபர் தேர்தலில் பாபி ஜிண்டால் குடியரசுக் கட்சியின் சார்பாக போட்டி இடுவார் என மாகாணப் பேரவை உறுப்பினர் டேவிட் விட்டர் தெரிவித்துள்ளார்.
# ஜும்ப்பா லாஹிரி

**ஜும்ப்பா லாஹிரி** (வங்காள மொழி: ঝুম্পা লাহিড়ী) (பிறப்பு **நீலஞ்சனா சுதேஷ்னா**, 1967) ஒரு இந்திய-அமெரிக்க எழுத்தாளர் ஆவார். இலண்டனில் பிறந்து ரோட் தீவில் வளர்ந்த லாஹிரியின் முதலாம் நூல், ஒரு சிறுகதைத் தொகுப்பு "இண்டர்ப்பிரெட்டர் ஆஃப் மேலடீஸ்" (Interpreter Of Maladies), 2000ல் புலிட்சர் பரிசை வெற்றிபெற்றது. இவரின் இரண்டாம் நூல், முதலாம் நாவல் "த நேம்சேக்" (The Namesake) 2003ல் வெளிவந்து 2007ல் இயக்குநர் மீரா நாயர் திரைப்படமாகப் படைத்தார்.
# ஜும்ப்பா லாஹிரி

## பிறப்பு

ஜும்பா லாகிரியின் பெற்றோர் மேற்கு வங்கத்தைச் சேர்ந்தவர்கள். அவர்கள் முதலில் பிரிட்டனில் குடியேறினார்கள். ஜும்பா லாகிரி பிரிட்டனில் பிறந்தார். அவருக்கு இரண்டு வயது ஆனபோது அவரது பெற்றோர் அமெரிக்காவுக்குக் குடியேறினர்.
# ஜும்ப்பா லாஹிரி

## விருது

2014 ஆம் ஆண்டிற்கான அமெரிக்காவின் தேசிய மனித நேய விருதை ஜும்பா லாகிரிக்கு அமெரிக்கக் குடியரசுத் தலைவர் பராக் ஒபாமா வழங்கிக் கவுரவித்தார்.  
தி இந்து (தமிழ்) 12, செப்தம்பர், 2015.
# ஔட்கேஸ்ட்

**ஒளட்கேஸ்ட்** (Outkast) ஒரு அமெரிக்க ராப் குழுமமாகும். இக்குழுமத்தில் இரண்டு ராப் இசை கலைஞர்கள், ஆன்ட்ரே 3000 & பிக் பாய், உள்ளனர். அட்லான்டாவின் கிழக்குத் திக்கு (East Point) என்ற புறநகரத்தில் சேர்ந்த ஒளட்கேஸ்ட் 1991 முதல் இன்று வரை மொத்தத்தில் 20 மில்லியன் ஆல்பம்களை விற்று 6 கிராமி விருதுகளை வெற்றிபெற்றுள்ளார்.  
1994ல் இவர்களின் முதலாம் ஆல்பம், "சதர்ன்பிளேயலிஸ்டிக்காடிலாக்மியூசிக்" (Southernplayalisticadillacmuzik) வெளிவந்து அமெரிக்கவின் தென் பகுதி ராப் இசை புகழுக்கு வந்தது. பல ராப் இசை நிபுணர்கள் இவர்களின் அடுத்த இரண்டு ஆல்பம்கள் "ஏடிஎலியென்ஸ்" (ATLiens) மற்றும் "அக்குவெமினை" (Aquemini) ராப் இசை வரலாற்றில் மிக உயர்ந்தமான ஆல்பம்களிலேயே சேர்ந்தது என்று கூறியுள்ளார்கள். "த சோர்ஸ்" (The Source) என்ற உயர்தர ராப் இதழ் அக்குவெமினைக்கு மிகவும் உயர்ந்த ஐந்து-நட்சத்திர rating கொடுத்தது. 2000ல் இவர்களின் 4ம் ஆல்பம், "ஸ்டாங்கோனியா" (Stankonia), 4 மில்லியன் ஆல்பம்களை விற்று இரண்டு கிராமி விருதுகளை வெற்றிபெற்றது. இதுக்கு பிறகு ஔட்கேஸ்ட் மேலும் இரண்டு ஆல்பம்களை இன்று வரை படைத்துள்ளனர்.  
ராப் இசை தவிர ஆன்ட்ரே 3000 மற்றும் பிக் பாய் சில திரைப்படங்களிலும் நடித்துள்ளனர்.
# ஔட்கேஸ்ட்

## ஆல்பம்கள்

- 1994: *சதர்ன்பிளேயலிஸ்டிக்காடிலாக்மியூசிக்* (Southernplayalisticadillacmuzik)
- 1996: *ஏடிஎலியென்ஸ்* (ATLiens)
- 1998: *அக்குவெமினை* (Aquemini)
- 2000: *ஸ்டாங்கோனியா* (Stankonia)
- 2003: *ஸ்பீக்கர்பாக்ஸ்/த லவ் பிலோ* (Speakerboxxx/The Love Below)
- 2006: *ஐடில்வைள்ட்* (Idlewild)
# ஔட்கேஸ்ட்

## கிராமி விருதுகள்

**வெற்றி**
| 2002 | குழு படைத்த உயர்ந்த ராப் பாடல் (Best Rap Performance By a Duo or Group) | "மிஸ். ஜாக்சன்" ("Ms. Jackson") |  |
| --- | --- | --- | --- |
| 2002 | உயர்ந்த ராப் ஆல்பம் (Best Rap Album) | ஸ்டாங்கோனியா (*Stankonia*) |  |
| 2003 | குழு படைத்த உயர்ந்த ராப் பாடல் (Best Rap Performance By a Duo or Group) | த ஹோல் வர்ல்ட் ("The Whole World") |  |
| 2004 | ஆணிடின் மிக உயர்ந்த ஆல்பம் (Album of the Year) | ஸ்பீக்கர்பாக்ஸ்/த லவ் பிலோ (*Speakerboxxx/The Love Below*) |  |
| 2004 | Best Urban/Alternative Performance | ஹே யா ("Hey Ya!") |  |
| 2004 | மிக உயர்ந்த ராப் ஆல்பம் (Best Rap Album) | ஸ்பீக்கர்பாக்ஸ்/த லவ் பிலோ (*Speakerboxxx/The Love Below*) | } |
**பரிந்துரைக்கப்பட்டது**
| 1999 | குழு படைத்த உயர்ந்த ராப் பாடல் (Best Rap Performance By a Duo or Group) | ரோசா பார்க்ஸ் ("Rosa Parks") |  |
| --- | --- | --- | --- |
| 2002 | Best Short-Form Music Video | "மிஸ். ஜாக்சன்" ("Ms. Jackson") |  |
| 2002 | Record of the Year | "மிஸ். ஜாக்சன்" ("Ms. Jackson") |  |
| 2002 | Album of the Year | ஸ்டாங்கோனியா (*Stankonia*) |  |
| 2004 | Producer of the Year Non-Classical | -- |  |
| 2004 | Best Short-Form Music Video | ஹே யா ("Hey Ya!") |  |
| 2004 | ஆண்டின் மிக உயர்ந்த ஆல்பம் | ஹே யா ("Hey Ya!") |  |
| 2007 | Best Urban/Alternative Performance | "Idlewild Blue (Don't Chu Worry 'Bout Me)" |  |
| 2007 | குழு படைத்த உயர்ந்த ராப் பாடல் (Best Rap Performance By a Duo or Group) | மைட்டி "ஓ" ("Mighty 'O'") |  |
| 2008 | குழு படைத்த உயர்ந்த ராப் பாடல் (Best Rap Performance By a Duo or Group) | "Int'l Player's Anthem (I Choose You)" யூஜிகே கூட | } |
# ஜகார்த்தா

**சகார்த்தா** <small>அல்லது</small> **சகார்த்தா சிறப்புத் தலைநகரப் பகுதி** (ஆங்கிலம்: *Jakarta* <small>அல்லது</small> *Special Capital Region of Jakarta*; இந்தோனேசியம்: *Jakarta* <small>அல்லது</small> *Daerah Khusus Ibukota Jakarta*) என்பது இந்தோனேசியாவின் தலைநகரம் ஆகும். முன்பு ஒல்லாந்து (*Holland*) என்று அழைக்கப்பட்ட நெதர்லாந்து நாட்டின் ஆட்சிக் காலத்தில் இந்த நகரம் பத்தேவியா (*Batavia*) என்று அழைக்கப்பட்டது.  
புராதன மீன்பிடிக் கிராமமாக இருந்து வளர்ச்சி பெற்ற இந்த நகரம் இன்று உலகின் மிகப் பெரும் நகரங்களில் ஒன்றாகத் திகழ்கின்றது.  
பண்டைய இசுலாமிய சுலுத்தான் ஒருவர் இந்த நகரை வெற்றி கொண்டபோது வெற்றியின் நகரம் எனப் பொருள்படும் **சயகர்த்தா** எனப் பெயரிட்டிருந்தார். அதனை அடிப்படையாக வைத்தே இதன் பெயர் சகார்த்தா ஆகியிருக்கிறது.  
இந்நகரின் இன்றைய மக்கள் தொகை கிட்டத்தட்ட 35 மில்லியன் எனவும் தினசரி வேலைகளுக்காக வெளியிடங்களில் இருந்து வந்து தங்கியிருப்பவர்களுடன் சேர்த்து அந்த எண்ணிக்கை 16 மில்லியனுக்கு மேல் எனவும் மதிப்பிடப்பட்டுள்ளது.
# ஜகார்த்தா

## பொது

இது உலகின் மிகப் பெரும் நகரங்களுள் ஒன்றாகத் திகழ்ந்த போதிலும்; எங்கு சென்றாலும் மா, வாழை, ரம்புத்தான் போன்ற பழ மரங்களையும் வெவ்வேறு விதமான அழகிய மரங்கள் அடர்ந்த பகுதிகளையும் காண முடியும். ஜகார்த்தா மாநகரம் மிகச் சிறப்பாகத் திட்டமிடப்பட்டு வடிவமைக்கப்பட்ட ஒரு நகரம் என்று அறியப் படுகின்றது.  
இந்நகரில் பயணிக்கும்போது இது உலகின் மிக அழகிய நகரங்களுள் ஒன்றெனும் உண்மை அனைவருக்கும் புலனாகும். எனினும், உலகின் மற்றப் பெருநகரங்களைப் போன்று பாதாளத் தொடருந்துச் சேவைகள் இங்கு இல்லை. அதனால் வீதிப் போக்குவரத்து நெரிசல் மிக்கதாகவே காணப்படுகிறது.
# ஜகார்த்தா

## பொது

### ஐந்து மேயர்கள்

ஜகார்த்தா மாநகரம் இந்தோனேசியாவின் (ஜகார்த்தா, யோக்யகர்த்தா மற்றும் ஆச்சே ஆகிய) மூன்று சிறப்பு நிருவாகப் பிராந்தியங்களில் ஒன்றாகும். அதன் மிகப் பெரும் நகரமும் ஆகும். இந்த நகர நிருவாகத்தை ஐந்து பிரதான பிரிவுகளாகப் பிரித்து இருப்பதால் இந்த நகருக்கென ஐந்து மேயர்கள் நியமிக்கப்பட்டு உள்ளார்கள்.  
இந்தோனேசியாவின் பல்வேறு மொழிகளையும் பேசக்கூடிய மக்கள் இங்கு வாழ்ந்தாலும் அவர்கள் ஜகார்த்தா நகரில் எங்கு சென்றாலும் இந்தோனேசிய மொழியிலேயே உரையாடுகிறார்கள். பண்டைய ஜகார்த்தாவாசிகள் பேசிய மொழியான பத்தாவிய மொழியைப் பேசுவோரும், சாவகத் தீவின் மேற்குப் பகுதியில் அதிகமாகப் பேசப்படும்  
சுண்டா மொழியைப் பேசுவோரும், இந்தோனேசிய மக்கள் தொகையில் கிட்டத்தட்ட அரைவாசியினரின் தாய்மொழியாகிய சாவக மொழியைப் பேசுவோரும் இங்கு அதிகமாகவே காணப் படுகின்றனர்.
# ஜகார்த்தா

## பொது

### இந்தோனேசியத் தமிழர்கள்

இங்கு அரச அலுவல்கள் அனைத்தும் இந்தோனேசிய மொழியில் மாத்திரமே நடைபெறுவதால் ஆங்கிலம் அல்லது வேறு மேற்கத்திய மொழிகளைத் தெரிந்தவர்கள் மிகக் குறைவாகவே காணப் படுகின்றனர். இந்தோனேசியத் தமிழர்களிலும் கணிசமான தொகையினர் இங்கு வாழ்கின்றனர்.  
முஸ்லிம்களே பெரும்பான்மையாக இருந்த போதிலும், இந்நகரில் பொதுவாக அனைத்து மதங்களையும் பேணும் மக்களும் வாழ்கின்றனர். மற்ற மதங்கள் மீதான சகிப்புத்தன்மை இங்கு மிக அதிகம். மேலும், மேற்கத்தியக் கலாசாரத்தின் செல்வாக்கு மிக அதிகமாகவே காணப்படுகிறது. ஜகார்த்தா மாநகரில் நூற்றுக்கணக்கான பல்கலைக்கழகங்களும் ஆய்வு கூடங்களும் காணப்படுகின்றன.
# ஜகார்த்தா

## பொது

### சுகர்னோ-ஹத்தா பன்னாட்டு விமான நிலையம்

ஜகார்த்தா மாநகரின் புறநகர்ப் பகுதியான செங்காரெங் எனுமிடத்தில் அமைந்துள்ள பன்னாட்டு விமான நிலையம் சுகர்னோ-ஹத்தா பன்னாட்டு விமான நிலையம் என அழைக்கப்படுகிறது. இது இந்தோனேசியாவின் சிறந்த தலைவர்களெனக் கருதப்படும் முன்னாள் அதிபர் மற்றும் துணை அதிபர் ஆகியோரின் நினைவாகவே பெயரிடப்பட்டு இருக்கிறது.  
பன்னாட்டு விமானப் போக்குவரத்துக்கு என முன்னர் பயன்படுத்தப் பட்டுவந்த ஹாலிம் பெர்தானா குசுமா விமான நிலையம் இப்போது இந்தோனேசியாவின் விமானப் படையினால் பயன்படுத்தப்படுகிறது.
# ஜகார்த்தா

## பெயர்கள் மற்றும் சொற்பிறப்பியல்

ஜகார்த்தா பல குடியேற்றங்களின் பெயருடன் மாற்றம் கண்டுள்ளது:  
- சுந்தா கெலாபா - *Sunda Kelapa* (397-1527)
- ஜெயகார்த்தா - *Jayakarta* (1527–1619)
- பத்தேவியா - *Batavia* (1619–1942)
- ஜாகார்த்தா - *Djakarta* (1942–1972)
- **ஜகார்த்தா** - **Jakarta** (1972-தற்போது)  
இதன் தற்போதைய பெயர் ஜெயகார்த்தா (*Jayakarta*) என்ற வார்த்தையில் இருந்து பெறப்பட்டது. இந்த வார்த்தையின் தோற்றங்கள் பழைய ஜாவானியா மொழிக்கும் சமஸ்கிருத மொழிக்கும் பொருந்துகின்றன. "ஜெயகார்த்தா" "வெற்றிகரமான செயலாக", "முழுமையான செயல்", அல்லது "முழுமையான வெற்றி" என்று மொழிபெயர்க்கப்பட்டு உள்ளது.
# ஜகார்த்தா

## மக்கள்தொகை

1950 முதல், ஜாவா மற்றும் பிற இந்தோனேசிய தீவுகளின் அனைத்து பகுதிகளிலிருந்தும் ஜகார்த்தாவுக்கு மக்கள் படையெடுத்தனர். மக்களுக்கு உரிய வேலைவாய்ப்பு ஜகார்த்தாவில் வழங்கப்படும் என வெள்ளமாக மக்கள் குவிந்தனர்.  
1961 மக்கள் தொகை கணக்கெடுப்பின்படி, நகரின் மக்கள்தொகையில் வெறும் 51% மக்கள் மட்டுமே உண்மையில் ஜகார்த்தாவில் பிறந்தவர்கள். 1961 மற்றும் 1980 க்கு இடையில், ஜகார்த்தா மக்கள்தொகை இரு மடங்காக உயர்ந்தது மற்றும் 1980-1990 காலப்பகுதியில் நகர மக்கள் தொகை ஆண்டுக்கு 3.7% ஆக அதிகரித்தது.  
2010 மக்கள் தொகை கணக்கெடுப்பு ஜகார்த்தா மக்கள்தொகையாக 9.58 மில்லியன் மக்களைக் கணக்கிட்டது அதிர்ச்சி அளிக்கும் வகையில் இருந்தது. ஜகார்த்தாவின் பரப்பளவு 664 கி.மீ. 2 ஆகும், இந்நகரின் மக்கள் அடர்த்தி 15,174 மக்கள்/ 1 சதுர கி.மீ. ஆகும். இதனால் இந்த நகர் உலகின் ஒன்பதாவது அடர்த்தி மிகுந்த நகரமாகப் பெயர் பெற்று உள்ளது.
# ஜகார்த்தா

## மதங்கள்

ஜகார்த்தா மக்கள் தொகையில் 85.36% முஸ்லிம்கள், 7.53% புராட்டஸ்டன்டு, 3.30% பெளத்தர்கள், 3.15% ரோமன் கத்தோலிக்கர்கள், 0.21% இந்து, மற்றும் 0.06% கன்புஷியனிஸ்டு ஆகியோர். ஜகார்த்தா மக்கள் பெரும்பான்மையானவர்கள் சன்னி முஸ்லீம்கள்.  
இந்தோனேசியா உலாமா கவுன்சில், முகம்மதியா, ஜரிக்கிங்கன் இஸ்லாம் லிபரல் மற்றும் முன்னணி பெம்பெலா இஸ்லாம் போன்ற இஸ்லாமிய அமைப்புகளின் தலைமையகம் ஜகார்த்தாவில் பல உள்ளன.
# ஜகார்த்தா

## விளையாட்டு

ஜகார்த்தாவில் 1962 ஆசிய விளையாட்டுப் போட்டிகள் நடைபெற்றன. 2018 ஆசிய விளையாட்டுப் போட்டிகளும் இங்கே தான் நடந்தன. ஜகார்த்தா மாநகர் 1979, 1987, 1997, மற்றும் 2011-ஆம் ஆண்டுகளில் தென்கிழக்கு ஆசிய விளையாட்டுப் போட்டிகளை நடத்தியது.  
மத்திய ஜகார்த்தாவில் அமைந்துள்ள கெலொரா பங் கர்னோ ஸ்டேடியம் (*Gelora Bung Karno Stadium*), மலேசியா, தாய்லாந்து மற்றும் வியட்நாம் ஆகியவற்றுடன் 2007 AFC ஆசிய கோப்பை குழு நிலை *(group stage)*, கால் இறுதி மற்றும் இறுதிப் போட்டிகளை நடத்தியது.  
ஜகார்த்தாவில் உள்ள மிகப்பெரிய மைதானம் 88,083 இடங்களைக் கொண்டிருக்கும், கெலோரா பங் கர்னோ அரங்கம் ஆகும். ஜகார்த்தா மராத்தான் பந்தயம் "இந்தோனேசியாவின் மிகப்பெரிய ஓடுதல் நிகழ்வு" என்று கூறப்படுகிறது.  
இது பன்னாட்டு மராத்தான் மற்றும் தொலைவு ஓட்டப்பந்தய சங்கம் (AIMS) மற்றும் பன்னாட்டு தடகள கூட்டமைப்பு சங்கத்தால் (IAAF) அங்கீகரிக்கப்பட்டு உள்ளது. 2015-ஆம் ஆண்டின் மராத்தான் போட்டியில், 53 நாடுகளில் இருந்து 15,000-க்கும் அதிகமானோர் பங்கேற்றனர்.
# ஜகார்த்தா

## ஜகார்த்தாவில் உள்ள இடங்கள்

### கிழக்கு

1. சாகுங் (Cakung)
1. சிபாயுங் (Cipayung)
1. சிராசஸ் (Ciracas)
1. துரேன் சவித் (Duren Sawit)
1. ஜதினக்கார (Jatinegara)
1. கிராமட் ஜதி (Kramat Jati)
1. மகசர் (Makasar)
1. மத்ராமன் (Matraman)
1. பசார் ராப்போ (Pasar Rebo)
1. புலொ காடுங் (Pulo Gadung)
# ஜகார்த்தா

## ஜகார்த்தாவில் உள்ள இடங்கள்

### மேற்கு

1. சிங்கரேங் (Cengkareng)
1. கிரோக்கோல் பதாம்புரன் (Grogol Petamburan)
1. கலிடாராஸ் (Kalideres)
1. கீபோன் ஜருக் (Kebon Jeruk)
1. கெம்பாங்கான் (Kembangan)
1. பால்மேரா (Palmerah)
1. தாமான் சாரி (Taman Sari)
1. தம்போரா (Tambora)
# ஜகார்த்தா

## ஜகார்த்தாவில் உள்ள இடங்கள்

### மத்திய

1. செம்பாக புத்தீ (Cempaka Putih)
1. காம்பீர் (Gambir)
1. ஜொகார் பாரு (Johar Baru)
1. கெமாயோரன் (Kemayoran)
1. மெண்டெங் (Menteng)
1. சாவா பிசர் (Sawah Besar)
1. செணேன் (Senen)
1. தானா அபங் (Tanah Abang)
# ஜகார்த்தா

## ஜகார்த்தாவில் உள்ள இடங்கள்

### வடக்கு

1. சிலிஞ்சிங் (Cilincing)
1. கிலாப்பா காடிங் (Kelapa Gading)
1. கொஜா (Koja)
1. படெமாஙான் (Pademangan)
1. பெஞ்சரீஙான் (Penjaringan)
1. தாஞ்சூங் ப்ரியுக் (Tanjung Priok)
# ஜகார்த்தா

## ஜகார்த்தாவில் உள்ள இடங்கள்

### தெற்கு

1. சிலாண்டாக் (Cilandak)
1. ஜக்ககார்சா (Jagakarsa)
1. கெபயோரான் பாரு (Kebayoran Baru)
1. கெபயோரான் லாமா (Kebayoran Lama)
1. மம்பாங் ப்ரபாதன் (Mampang Prapatan)
1. பாஞ்சொரன் (Pancoran)
1. பசார் மிங்கு (Pasar Minggu)
1. பெசாங்கிரக்கான் (Pesanggrahan)
1. செடிய பூடி (Setiabudi)
1. தெபெட் (Tebet)
# ஜகார்த்தா

## ஜகார்த்தாவின் சகோதரி நகரங்கள்

இது ஜகார்த்தாவின் சகோதரி நகரங்களின் பட்டியலாகும்:
# ஜகார்த்தா

## ஜகார்த்தாவின் சகோதரி நகரங்கள்

### **ஆப்ரிக்கா**

கெய்ரோ, எகிப்து
கசாபிளாங்கா, மொராக்கோ
# ஜகார்த்தா

## ஜகார்த்தாவின் சகோதரி நகரங்கள்

### ஆசியா

இஸ்லாமாபாத், பாக்கிஸ்தான்
ஜெத்தா, சவுதி அரேபியா
இஸ்தான்புல், துருக்கி
பெய்ஜிங், சீனா
ஷாங்காய், சீனா
டோக்கியோ, ஜப்பான்
பியோங்யாங், வட கொரியா
சியோல், தென் கொரியா
ஹனோய், வியட்நாம்
பாங்காக், தாய்லாந்து
# ஜகார்த்தா

## ஜகார்த்தாவின் சகோதரி நகரங்கள்

### ஐரோப்பா

ஏதன்ஸ், கிரீஸ்
பாரிஸ், பிரான்ஸ்
பெர்லின், ஜெர்மனி
புடாபெஸ்ட், ஹங்கேரி
ராட்டர்டாம், நெதர்லாந்து
லண்டன், யுனைட்டட் கிங்டம்
மாஸ்கோ, ரஷ்யா
# ஜகார்த்தா

## ஜகார்த்தாவின் சகோதரி நகரங்கள்

### அமெரிக்கா

லாஸ் ஏஞ்சல்ஸ், யுனைடெட் ஸ்டேட்ஸ்
# ஜகார்த்தா

## ஜகார்த்தாவின் சகோதரி நகரங்கள்

### ஓசியானியா

சிட்னி, ஆஸ்திரேலியா
# ஜிம்மி கார்ட்டர்

**ஜேம்சு ஏர்ல் கார்ட்டர் இளை.** (*James Earl Carter Jr.*, 1 அக்டோபர் 1924 – 29 திசம்பர் 2024) அமெரிக்க அரசியல்வாதியும், மனித நேயரும் ஆவார். மக்களாட்சிக் கட்சியின் உறுப்பினரான இவர் 1977 முதல் 1981 வரை அமெரிக்காவின் 39-ஆவது அரசுத்தலைவராகப் பணியாற்றினார். இவர் அமெரிக்க அரசுத்தலைவர்களில் அதிக காலம் வாழ்ந்தவரும், அகவை 100 ஐ எட்டிய ஒரே அரசுத்தலைவரும் ஆவார்.  
கார்ட்டர் சியார்சியா மாநிலத்தில் "பிளெயின்சு" என்ற இடத்தில் பிறந்து வளர்ந்தார். அவர் 1946 இல் அமெரிக்கக் கடற்படை கல்விக்கழகத்தில் பட்டம் பெற்று, அமெரிக்கக் கடற்படையின் நீர்மூழ்கிக் கப்பல் சேவையில் சேர்ந்தார். கார்ட்டர் தனது இராணுவ சேவைக்குப் பிறகு வீடு திரும்பினார். சியார்சிய மாநில அரசியலில் தனது பணியைத் தொடங்குவதற்கு முன்பு தனது குடும்பத் தொழிலான வேர்க்கடலை வளர்க்கும் தொழிலைப் புதுப்பித்தார். சியார்சியாவில் மாநில மேலவை உறுப்பினராகவும் இருந்தார், இதன்போது குடிசார் உரிமைகள் இயக்கத்தை ஆதரித்தார்.{sfn|Ryan|2006|p=37}} 1976 அரசுத்தலைவர் தேர்தலில் குடியரசுக் கட்சியின் அரசுத்தலைவர் செரால்ட் போர்டைத் தோற்கடித்தார்.  
கார்ட்டர் அரசுத்தலைவராகப் பதவியேற்ற இரண்டாவது நாளில் வியட்நாம் போர் வரைவு ஏய்ப்பவர்களை மன்னித்தார், கேம்ப் டேவிட் உடன்படிக்கைகள், பனாமாக் கால்வாய் ஒப்பந்தங்கள், இரண்டாம் சுற்று மூலோபாய ஆயுத வரம்பு பேச்சுக்களை வெற்றிகரமாகத் தொடர்ந்தார். இவரது நிர்வாகம் அமெரிக்க எரிசக்தி, கல்வித் துறைகளை நிறுவியது. இவரது பதவிக்கால முடிவானது ஈரான் பணயக்கைதிகள் நெருக்கடி, ஆற்றல் நெருக்கடி (தேக்கநிலையை ஏற்படுத்தியமை), சோவியத் ஒன்றியத்தின் ஆப்கானித்தான் படையெடுப்பிற்குப் பிறகு, தானியத் தடை, கார்ட்டர் கோட்பாடு, 1980 மாஸ்கோ ஒலிம்பிக் புறக்கணிப்பு ஆகியவற்றிற்கு வழிவகுத்தது. கார்ட்டர் 1980 சனநாயகக் கட்சியின் முதன்மைத் தேர்தலில் எட்வர்ட் கென்னடியைத் தோற்கடித்தார், ஆனால் 1980 பொதுத் தேர்தலில் குடியரசுக் கட்சியின் ரானல்ட் ரேகனிடம் தோற்றார்.  
அரசுத்தலைவர் பதவிக்குப் பிந்தைய காலத்தில், கார்ட்டரின் அறக்கட்டளை (கார்ட்டர் மையம்) அமைதிப் பேச்சுவார்த்தைகளில் உதவியது, உலகளவில் தேர்தல்களைக் கண்காணித்தது, புறக்கணிக்கப்பட்ட வெப்பமண்டல நோய்களுக்கு சிகிச்சை அளித்தது. கார்ட்டர் மையம் பல முக்கிய குடற்புழு நீக்கம், நோய் ஒழிப்பு முயற்சிகளுக்கு உந்து சக்தியாக இருந்தது. இதில் நரம்பு சிலந்தி நோயை முடிவுக்குக் கொண்டுவருவதற்கான பரப்புரை (கார்ட்டரின் இறுதி விருப்பம் அவர் இறப்பதற்கு முன் கடைசி கினிப் புழு இறப்பதைக் காண வேண்டும் என்பதுதான்.) கார்ட்டரின் படைப்புகள் அரசியல் நினைவுகள், உலகளாவிய விவகாரங்கள் முதல் கவிதை வரை பல்வேறு தலைப்புகளை உள்ளடக்கியது. வரலாற்றாசிரியர்களும், கருத்துக் கணிப்புகளும் கார்ட்டரின் அரசுத்தலைவர் பதவிக்கு கலவையான மதிப்பீடுகளை வழங்கியிருந்தன, ஆனால் அவரது பதவிக்கு பிந்தைய காலம் (அமெரிக்க வரலாற்றில் மிக நீண்டது) 2002 இல் அமைதிக்கான நோபல் பரிசு உட்பட உலகளாவிய பாராட்டைப் பெற்றது.  
கார்ட்டர் சியார்ச்சியாவில் உள்ள அவரது இல்லத்தில் 2024 திசம்பர் 29 அன்று, தனது 100-ஆவது அகவையில், காலமானார்.
# அலகு குத்துதல்

**அலகு குத்துதல்** என்பது இறை நம்பிக்கை உடையவர்களால் செய்யப்படுகின்ற நேர்த்திக்கடன்களில் ஒன்றாகும். இந்த நேர்த்திக்கடன் உடலை வருத்தும் நேர்த்திக் கடன்கள் வகையை சேர்ந்தது.
# அலகு குத்துதல்

## வழிபாடுகளில்

தமிழர்கள் சிறப்பாக வழிபடும் தெய்வங்களான முருகன், மாரியம்மன் மற்றும் ஐயனார் போன்ற தெய்வ வழிபாட்டின்போது அலகு குத்துதல், தீ மிதித்தல், தீச்சட்டி ஏந்துதல், காவடித் தூக்கி ஆடுதல், பால்குடம் எடுத்தல், பூங்கரகம் தூக்கி வருதல்,கோயிலைச் சுற்றி அங்க பிரதட்சணம் செய்தல் மற்றும் மொட்டை அடித்தல் போன்ற நேர்த்திக்கடன்கள் செய்யப்படுகின்றன. பிற பெருதெய்வ வழிபாடுகளில் இந்த நேர்த்திக்கடன் செய்யப்படுவதில்லை.  
கோயில் திருவிழாவின் போது பக்தர்கள் சிலர் தங்களது நாக்கு அல்லது கன்னங்களில் வேறுபட்ட அளவிலான வேல்களைக் குத்திக் கொண்டு கோவிலை நோக்கி ஊர்வலமாகச் செல்வார்கள். இச்செயல் அலகு குத்துதல் எனப்படுகிறது. சில கோயிற் திருவிழாக்களில் பாற் செம்பு, காவடி போன்றன எடுப்போர் தம் வாயில் கூரிய உலோக ஊசிகளால் குத்திக் கொள்ளுவதும் உண்டு.
# அலகு குத்துதல்

## அலகு குத்தும் முறை

இந்த அலகு குத்துதல் காவடி, பால் செம்பு எடுக்கு முன்னர் பூசை செய்து தீபாரதனை காட்டிய பின் நடைபெறுகிறது. பக்தரின் வாயில் ஒரு கன்னத்திலிருந்து மற்றொரு கன்னத்தை நோக்கி சிறிய ஊசியால் குத்தி விடுவார்கள். ஊசியின் ஒரு முனை திரிசூலம் அல்லது வேல் போல் இருக்கும். மற்றொரு முனையை ஒரு கன்னத்தில் குத்தி, மற்றக் கன்னத்தின் ஊடாக எடுப்பார்கள். அந்த முனையில் வேல் அல்லது திரிசூலம் சொருகுவார்கள்.
# அலகு குத்துதல்

## வகைகள்

- நாக்கு அலகு - நாக்கை வெளியே எடுத்து மேலிருந்து கீழ் நோக்கி அலகு குத்துதல். இதனை தால் அலகு குத்துதல் என்றும் கூறுவர்.
- முதுகு அலகு
- காவடி அலகு
- வயிற்று அலகு  
இவ்வாறு உடல் உறுப்புகளில் அலகுகுத்தும் இடத்தை வைத்து அலகு குத்துதல் வகைப்படுத்தப்படுகிறது.
- வேல் அலகு,
- மயில் அலகு,
- வாள் அலகு,
- பறவைக்காவடி அலகு,
- தொட்டில் அலகு,
- குதிரை அலகு என சில அலகுகள் குத்தப்படும் பொருட்களை வைத்து வகைப்
படுத்தப்படுகின்றன.
# மீசை

**மீசை** (*Moustache*) என்பது மூக்குக்கு கீழாக முகத்தின் மேலுதட்டில் வளரக்கூடிய முடியை குறிக்கும். ஆண்களின் துணை பாலியல்புகளில் ஒன்றாக முகத்தில் மீசை, தாடி வளர்தல் போன்றவை கொள்ளப்படுகின்றன.
# மீசை

## பெயர்க்காரணம்

மீசை என்ற பொருள் கொண்ட ஆங்கிலச்சொல் ஒரு பிரஞ்சு மொழிச் சொல்லாகும். 14 ஆம் நூற்றாண்டில் இத்தாலிய மொழியிலிருந்து இச்சொல் வருவிக்கப்பட்டுள்ளது. பல்வேறு நூற்றாண்டு கால கட்டங்களில் பயன்பாட்டில் இருந்த இச்சொல் மேல் உதடு அல்லது முகத்திலுள்ள முடி என்ற பொருளின் அடிப்படையில் மீசை என்ற இப்பெயர் தோன்றியிருக்கலாம்.